I. L'objectiu de la Llei és l'establiment d'un règim d'autonomia econòmica per als espais naturals de protecció especial amb aplicació directa dels ingressos que s'obtinguin a les despeses corrents.
Té com a base segons que queda indicat en el primer antecedent la disposició transitòria quinzena de la Llei 3/1992 de 21 de desembre del pressupost de la Generalitat de Catalunya prorrogada la seva virtualitat per a l'exercici 1997 per la disposició final primera de la Llei 19/1996 de 27 de desembre també de pressupostos.
Aquella disposició transitòria determinava l'abast del citat règim d'autonomia econòmica que s'estén a tots els ingressos incloses les transferències de la Generalitat les d'altres administracions i les de les altres entitats; establia que l'òrgan responsable ha de presentar anualment al Departament de Medi Ambient la justificació dels ingressos i el compte de la gestió econòmica i indicava finalment que per Decret del Govern s'han de determinar els espais naturals que s'acullin a la normativa.
Aspectes tots aquests que estan correctament reflectits en el Projecte de decret sobre el qual es dictamina.
En definitiva com observa l'informe de la Direcció General de Pressupostos i Tresor del Departament d'Economia i Finances la norma configura allò que hom qualifica de servei administratiu sense personalitat jurídica però dotat d'autonomia financera en aquest cas concretat als espais naturals regulats per la Llei 12/1985 de 13 de juny.
Segons aquesta Llei tenen la consideració de tals aquells ecosistemes que en virtut del seu interès científic ecològic cultural educatiu paisatgístic i recreatiu gaudeixen d'un règim jurídic adreçat a preservar-los.
I precisament amb aquesta finalitat els esmentats espais vénen dotats dels corresponents òrgans de gestió les funcions dels quals vénen determinades a l'article 22.2 entre les quals figura la d'administrar els fons procedents de la utilització dels serveis propis i dels recursos que puguin rebre de l'exterior en definitiva els recursos de referència en el Projecte que s'està dictaminant.
Val a dir finalment que en l'actualitat els dos espais naturals existents a Catalunya són el Parc Natural de la Zona Volcànica de la Garrotxa que és en realitat el que dona motiu a la disposició malgrat el seu plantejament general i el Paratge Natural d'interès nacional del Massís del Pedraforca.
És evident que la norma es promulga fonamentalment pensant en aquell Parc Natural i en aquest sentit en la línia de la tercera de les previsions fetes per la disposició transitòria cinquena de la Llei 3/1992 la disposició addicional del Projecte preveu la seva aplicació immediata al citat Parc Natural de la Zona Volcànica de la Garrotxa.
L'expedient sotmès a dictamen s'ha de qualificar com a correcte atès que en la seva tramitació s'han observat les normes aplicables i que es contenen en ell els documents requerits si hom vol entendre que el denominat "informe justificatiu per al desplegament del Decret d'autonomia econòmica per al Parc natural de la Zona Volcànica de la Garrotxa" equival a la memòria prevista a l'article 63.2 de la Llei 13/1989 de 14 de desembre d'organització procediment i règim jurídic de l'Administració de Catalunya.
Conté igualment la corresponent memòria econòmica i un informe jurídic final havent-se d'altra part dut a terme un ampli tràmit d'informació per bé que limitat només a entitats principalment ajuntaments ubicats a la comarca de la Garrotxa de forma que les úniques d'abast general consultades han estat el Consorci Forestal de Catalunya i l'entitat Joves Agricultors.
Malgrat tot atès el contingut de la norma projectada aquesta localització no pot ser un inconvenient i en darrer terme el caràcter eminentment tècnic de l'articulat ha estat abonat per aquell informe emès per la Direcció General de Pressupostos i Tresor del Departament d'Economia i Finances al qual ja s'ha fet referència.
En relació amb el text del Projecte cal suggerir la substitució a l'article 3 de l'expressió "per tramitar els tipus de despeses següents" per una altra més directa com ara "per acordar les despeses següents".
D'altra banda hi ha alguns aspectes que atesa la finalitat de la disposició i el seu abast econòmic haurien de ser més especificats.
Per exemple el concepte de "contractes de contingut patrimonial" de l'article 5 o el de "responsable" de l'article 6 haurien de ser objecte de major precisió.
S'informa favorablement sobre el projecte de decret sobre la gestió del règim d'autonomia econòmica dels espais naturals de protecció especial adscrits al Departament de Medi Ambient.